«Теплъэ куэд зиIэ Урысей» журналист зэпеуэ зэIуха
Печатымрэ цIыхубэ коммуникацэхэмкIэ «Татмедиа» республикэ агентствэм хъыбар ярегъащIэ «Теплъэ куэд зиIэ Урысей» урысейпсо журналист зэпеуэ зэIухам хэтыну хуейхэм тхылъхэр къазэрыIихыкIэ. Зэхьэзэхуэр хуэгъэзащ УФ-м и щIыналъэм щыпсэу лъэпкъхэм къадекIуэкI хабзэхэр цIэрыIуэ щIынымрэ хъумэнымкIэ щIэгъэкъуэн хуэхъуным.
Зэпеуэм хэт хъунущ УФ-м цIыхубэ информацэхэм и IэнатIэхэм я редакцэхэу ягъэува хабзэм тету ятхахэр.
Зэхьэзэхуэр ирагъэкIуэкI мыпхуэдэ лIэужьыгъуэхэмкIэ:
— «Телесюжетхэр»;
— «Телепроект» (документальнэ фильм, телепрограммэхэр)»;
— «Радионэтынхэр (репортажхэр)»;
— «Печать къыдэкIыгъуэхэм традза тхыгъэхэр»;
— «СМИ-хэм я Интернетым иралъхьа материалхэр»;
— «СМИ-хэм щагъэлъагъуэ сабий-ныбжьыщIэ узэщIакIуэ проектхэр»;
— Гран-при.
Зэпеуэм хэтхэм я анкетэ-лъэIухэмрэ конкурс лэжьыгъэхэмрэ «Теплъэ куэд зиIэ Урысей» псалъэхэр тетхауэ 2017 гъэм шыщхьэуIум и 1 пщIондэ къыщыIах мы щIыпIэм: Печатымрэ цIыхубэ коммуникацэхэмкIэ «Татмедиа» республикэ агентствэ, 420066, Тэтэрстан Республикэ, Къэзан къалэ, Декабристхэм я уэрам, 2-нэ унэ, 6-нэ къат, 7-нэ пэш, СМИ-хэм я къудамэ. E-mail: mnogolikaya2017@mail.ru. Тел.: 8 (843) 570-31-12. Зэпеуэр зэрырагъэкIуэкIыну хабзэм щхьэтечу щыгъуазэ фищIынущ мы сайтым: www.tatmedia.tatarstan.ru и «Зэпеуэхэр» Iыхьэм.
«Теплъэ куэд зиIэ Урысей» зэпеуэм щытекIуахэм ахъшэ саугъэтхэр Къэзан къалэм 2017 гъэм и фокIадэм щратыжынущ.
КъБР-м Печатымрэ цIыхубэ коммуникацэхэмкIэ и къэрал комитет.
